VABILO K SODELOVANJU ZA IZVAJANJE NALOG NA PROJEKTU

PREDSEDOVANJA REPUBLIKE SLOVENIJE SVETU EVROPSKE UNIJE 2021 (PSEU)

V PREDSTAVNIŠTVIH RS V TUJINI

Ministrstvo za zunanje zadeve vabi k sodelovanju študente višjih letnikov dodiplomskega oziroma študente podiplomskega študija za pomoč pri opravljanju nalog, vezanih na projekt PSEU v predstavništvih RS v tujini.

Študenti bodo delo opravljali v enem od naslednjih predstavništev:

1. Stalno predstavništvo RS pri OZN v New Yorku (3 študenti okvirno od sredine avgusta do konca decembra 2021)
2. Veleposlaništvo RS v Teheranu (2 študenta okvirno od maja do decembra 2021)

**Stalno predstavništvo RS pri OZN v New Yorku**

Okvirne zadolžitve:

* soudeležba na sestankih, poročanje o sestankih in zasedanjih, pomoč pri pisanju govorov in elementov za pogovore, priprava objav za družbene medije.

Kandidati, ki se bodo prijavili, morajo izpolnjevati naslednje pogoje:

* državljanstvo Republike Slovenije,
* znanje uradnega jezika,
* znanje angleškega jezika na višji ravni (najmanj B2 - Skupni evropski referenčni okvir),
* študentski status iz naslova dodiplomskega ali podiplomskega študija z možnostjo dela na študentsko napotnico do konca leta 2021.

Prednost pri izbiri bodo imeli kandidati:

* z znanjem drugih uradnih jezikov OZN (predvsem francoščina),
* z izkušnjami iz mednarodnih organizacij,
* študijskih smeri politologije, mednarodnih odnosov ali prava
* s poznavanjem uporabe računalniških in spletnih orodij ter videokonferenčnih programov.

Prijava mora vsebovati:

* izpolnjen prijavni obrazec z dokazili, dostopen na povezavi;
* Europass življenjepis,
* motivacijsko pismo v angleškem jeziku.

**Veleposlaništvo RS v Teheranu**

Okvirne zadolžitve:

* 1 študent: logistična in koordinacijska podpora priprav srečanj delovnih skupin, delovnih sestankov DKP EU in enakomislečih, priprava vabil na srečanja in pomoč pri pripravi zapisnikov v angleškem jeziku, podpora diplomatom Veleposlaništva Teheran pri vodenju delovnih skupin.
* 1 študent: podpora vodji DKP pri opravljanju nalog lokalne predsedujoče Svetu EU. Logistična in koordinacijska podpora priprav rednih in izrednih srečanj HoMs, delovnih sestankov na ravni HoMs DKP EU, enakomislečih ter ostalih izbranih DKP, priprava vabil na srečanja in pomoč pri pripravi zapisnikov v angleškem jeziku.

Kandidati, ki se bodo prijavili, morajo izpolnjevati naslednje pogoje:

* državljanstvo Republike Slovenije;
* znanje uradnega jezika,
* znanje angleškega jezika na višji ravni (najmanj B2 - Skupni evropski referenčni okvir),
* študentski status iz naslova podiplomskega študija z možnostjo dela na študentsko napotnico do konca leta 2021.

Prednost pri izbiri bodo imeli kandidati:

* študijskih smeri družboslovnih ved, politologije, mednarodnih odnosov, komunikologije, ekonomije,
* s poznavanjem uporabe računalniških in spletnih orodij ter videokonferenčnih programov.

Prijava mora vsebovati:

* izpolnjen prijavni obrazec z dokazili;
* Europass življenjepis,
* motivacijsko pismo v angleškem jeziku.

Zainteresirani kandidati pošljejo prijavo na elektronski naslov kadrovska.mzz@gov.si do srede, 17. 3. 2021.

Kandidati, ki se bodo uvrstili v nadaljnji izbor, bodo vabljeni na razgovor.

Pred odhodom v tujino bodo v MZZ organizirane kratke priprave za delo v predstavništvih RS v tujini. MZZ bo študentom pomagal pridobiti vse ustrezne dokumente za bivanje in delo. Študenti bodo prejeli plačilo za delo preko študentske napotnice, kriti bodo potni stroški in stroški bivanja. Najemno pogodbo za stanovanje bo sklenilo posamezno predstavništvo RS v tujini.

Za izbrane kandidate bo opravljen postopek varnostnega preverjanja skladno s 16. a členom Zakona o zunanjih zadevah .

Neizbrani kandidati bodo pisno obveščeni o neizboru.

Opomba: Uporabljeni izrazi, zapisani v moški slovnični obliki, so uporabljeni kot nevtralni za moške in ženske.